CELEX: 62014CN0079
Language: mt
Date: 2014-02-14 00:00:00
Title: Kawża C-79/14: Talba għal deċiżjoni preliminari mressqa mil-Landgericht Hannover (il-Ġermanja) fl- 14 ta’ Frar 2014 – TUIfly GmbH vs Harald Walter

12.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 142/17
            
         Talba għal deċiżjoni preliminari mressqa mil-Landgericht Hannover (il-Ġermanja) fl-14 ta’ Frar 2014 – TUIfly GmbH vs Harald Walter
   (Kawża C-79/14)
   2014/C 142/23
   Lingwa tal-kawża: il-Ġermaniż
   
      Qorti tar-rinviju
   
   Landgericht Hannover
   
      Partijiet fil-kawża prinċipali
   
   
      Rikorrenti: TUIfly GmbH
   
   
      Konvenut: Harald Walter
   
      Domandi preliminari
   
   
               I.
            
            
               L-Artikolu 7 tar-Regolament (KE) Nru 261/2004 (1) tal-Parlament Ewropew u tal-Kunsill, tal-11 ta’ Frar 2004, għandu jiġi interpretat fis-sens li r-Regolament ikopri wkoll “tluq antiċipat” mhux imħabbar ta’ titjira bil-konsegwenza li l-passiġġieri ma jkunux jistgħu jieħdu t-titjira inkwistjoni?
            
         
               II.
            
            
               Ir-Regolament għandu jiġi interpretat fis-sens li, bl-eċċezzjoni tal-Artikolu 5, il-kawża tad-dewmien ma hijiex deċiżiva?
            
         
               III.
            
            
               L-għan tar-Regolament, jiġifieri l-kumpens għad-dannu li jirriżulta minn telf ta’ ħin, huwa wkoll affettwat meta l-passiġġier jasal iktar kmieni u meta l-ħin li huwa jkollu qabel it-titjira jiġi affettwat b’dan il-mod?
            
         
               IV.
            
            
               L-assenza ta’ komunikazzjoni li l-ħin tat-titjira ġie antiċipat, li kellha bħala konsegwenza li l-post tal-vaganzi ntlaħaq iktar tard milli previst, twassal għall-applikazzjoni tar-Regolament?
            
         
               V.
            
            
               L-għan tar-Regolament ta’ livell għoli ta’ protezzjoni għandu jkollu l-konsegwenza li l-passiġġier ikun protett minn kull restrizzjoni tal-ħin fid-dispożizzjoni tiegħu, u dan ukoll fir-rigward ta’ tluq antiċipat?
            
         
      (1)  Regolament (KE) Nruo261/2004 tal-Parlament Ewropew u tal-Kunsill, tal-11 ta’ Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10).